《入局言怀》
宋代·喻良能

学省清秋好，无尘意趣长。
讲馀帘影静，坐久彩衣凉。
未有裨三族，真成耗太仓。
顾惭麋鹿质，亦许玷朝行。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。